پورتغال ایله کولومبیا آراسیندا توریزمین گوجلندیریلمه‌سینه یؤنه‌لیک بیر موقاویله ایله اوچونجو اؤلکه‌لر خیرینه ایش بیرلیگی‌نین دستکلنمه‌سی حاقیندا آنلاشما سندی ایمضالانیب.
پورتغالا رسمی سفرده اولان کولومبیا پرزیدنتی خوان مانوئل سانتوس ایله پورتغالیانین باش ناظیری آنتونیو کوستا، باشکند لیزبون‌داکی بلنکی ساراییندا بیر آرایا گلدی.
سانتوس و کوستا طرفین‌دن ایمضا‌لانان سازیش، پورتغال و کولومبیا آراسیندا توریزم ساحه‌سینده امکداش‌لیغی احاطه ائدیر.
بونونلا سکتورداکی امکداش‌لیق فعالیت‌لری، تجروبه موبادیله‌سی و پشکارلارین تحصیلی یولو ایله تشویق ائدیله‌جک.
آنلاشما سندی ایسه پورتغال‌جه دانیشیلان آفریقا اؤلکه‌لری، لاتین آمریکاسی و کاراییپلردکی اوچونجو اؤلکه‌لرله بیرگه امکداش‌لیق فعالیت‌لری‌نین اینکیشاف ائتدیریلمه‌سی‌نین تشویق ائدیلمه‌سینی نظرده توتور.
مراسیم سونراسی بیانات‌لار وئرن سانتوس، گؤروشمه‌ده تیجارت سویه‌ده یئنی ایمکان‌لارین دا مذاکیره ائدیلدیگینی و ایکی اؤلکه آراسین‌داکی ایقتیصادی موناسیبتده آرتیم پوتانسیلی اولدوغونو وورغولاییب.
کوستا ایسه، کولومبیانین ایقتیصادی امکداش‌لیق و اینکیشاف تشکیلاتینا (OECD) عضو‌لوگونو دستکلدیک‌لرینی ایفاده ائتدی.
